BENDROJI POZICIJA (EB) Nr. 22/2008

Tarybos priimta 2008 m. birželio 23 d.

siekiant priimti … Europos Parlamento ir Tarybos direktyvą 2008/…/EB dėl oro uostų mokesčių

(Tekstas svarbus EEE)

(2008/C 254 E/02)

EUROPOS PARLAMENTAS IR EUROPOS SĄJUNGOS TARYBA,

atsižvelgdami į Europos bendrijos steigimo sutartį, ypač į jos 80 straipsnio 2 dalį,

atsižvelgdami į Komisijos pasiūlymą,

atsižvelgdami į Europos ekonomikos ir socialinių reikalų komiteto nuomonę (1),

atsižvelgdami į Regionų komiteto nuomonę (2),

laikydamiesi Sutarties 251 straipsnyje nustatytos tvarkos (3),

kadangi:

Oro uostų valdymo organams turėtų būti suteikta galimybė taikyti oro uostų mokesčius, atitinkančius suteikiamą infrastruktūrą ir (arba) teikiamų paslaugų lygį, nes oro vežėjai turi teisę iš oro uosto valdymo organo teisėtai reikalauti kainą atitinkančios kokybės paslaugų. Tačiau galimybė naudotis skirtingo lygio infrastruktūra ar paslaugomis turėtų būti suteikta visiems to pageidaujantiems oro vežėjams jų nediskriminuojant. Jei paklausa viršija pasiūlą, tokia galimybė turėtų būti suteikta remiantis oro uosto valdymo organo nustatytais objektyviais ir nediskriminuojančiais kriterijais. Bet koks oro uostų mokesčių diferencijavimas turėtų būti skaidrus, objektyvus ir grindžiamas aiškiais kriterijais.

Kadangi šios direktyvos tikslo, t.y. oro uostų mokesčių rinkimo Bendrijos oro uostuose bendrų principų nustatymo, valstybės narės negali deramai pasiekti, nes nacionaliniu lygiu vienodų oro uostų mokesčių sistemų neįmanoma nustatyti visoje Bendrijoje ir kadangi dėl jo masto ir poveikio to tikslo būtų geriau siekti Bendrijos lygiu, laikydamasi Sutarties 5 straipsnyje nustatyto subsidiarumo principo Bendrija gali patvirtinti priemones. Pagal tame straipsnyje nustatytą proporcingumo principą šia direktyva neviršijama to, kas būtina šiam tikslui pasiekti,

PRIĖMĖ ŠIĄ DIREKTYVĄ:

1 straipsnis

Dalykas

1. Šia direktyva nustatomi oro uostų mokesčių rinkimo Bendrijos oro uostuose bendri principai.

2. Ši direktyva taikoma bet kuriam oro uostui, esančiame teritorijoje, kuriai taikoma Sutartis, ir kuris gali būti naudojamas komerciniams skrydžiams vykdyti, o per metus skraidinama daugiau kaip 5 mln. keleivių, ir kiekvienos valstybės narės oro uostui su didžiausiu keleivių judėjimu.

3. Valstybės narės paskelbia jų teritorijoje esančių oro uostų, kuriems taikoma ši direktyva, sąrašą. Šis sąrašas grindžiamas Komisijos (EUROSTATO) duomenimis ir kasmet atnaujinamas.

4. Ši direktyva netaikoma mokesčiams, kurie renkami už maršruto ir terminalo oro navigacijos paslaugas, vadovaujantis Reglamentu (EB) Nr. 1794/2006 arba mokesčiams, kurie renkami už antžemines paslaugas, nurodytas Direktyvos 96/67/EB priede, arba mokesčiams, kurie imami už pagalbos neįgaliems keleiviams ir ribotos judėsenos keleiviams, nurodytiems Reglamente (EB) Nr. 1107/2006.

5. Šia direktyva nepažeidžiama valstybės narės teisė taikyti papildomas reguliavimo priemones, kurios yra suderinamos su šia direktyva ar kitomis susijusiomis Bendrijos teisės nuostatomis, visiems oro uostų valdymo organams, esantiems jos teritorijoje. Tai gali apimti ekonominės priežiūros priemones, pavyzdžiui, mokesčių sistemų ir (arba) mokesčių dydžio patvirtinimą, įskaitant skatinamosiomis priemonėmis grindžiamus apmokestinimo metodus ar viršutinių kainų ribų reguliavimą.

2 straipsnis

Apibrėžimai

Šioje direktyvoje:

3 straipsnis

Diskriminacijos uždraudimas

Valstybės narės užtikrina, kad oro uostų mokesčiais nebūtų diskriminuojami oro uosto naudotojai, laikantis Bendrijos teisės. Tai netrukdo keisti oro uostų mokesčių dėl priežasčių, susijusių su viešaisiais ir bendrais interesais, įskaitant aplinkosaugos klausimus. Toks pakeitimas atliekamas taikant tinkamus, objektyvius ir skaidrius kriterijus.

4 straipsnis

Oro uostų tinklas

1. Valstybės narės gali leisti oro uostų tinklui priklausančiam oro uosto valdymo organui įvesti bendrą ir skaidrią oro uosto apmokestinimo sistemą oro uostų tinkle.

2. Valstybės narės gali leisti oro uosto valdymo organui taikyti tokį patį oro uostų mokesčių lygį visiems atitinkamiems tą patį miestą arba konurbaciją aptarnaujantiems oro uostams, jei kiekvienas oro uostas visiškai atitinka 6 straipsnyje nustatytus skaidrumo reikalavimus.

5 straipsnis

Konsultacijos ir teisės gynimo priemonės

1. Valstybės narės užtikrina, kad būtų nustatyta privaloma reguliarių oro uosto valdymo organo ir oro uosto naudotojų arba oro uosto naudotojų atstovų ar asociacijų konsultacijų procedūra, taikoma oro uosto rinkliavų sistemos veikimui, oro uosto rinkliavų dydžiui ir atitinkamai teikiamos paslaugos kokybei. Tokios konsultacijos rengiamos ne rečiau kaip kartą per metus, nebent paskutinės konsultacijos metu būtų susitarta kitaip. Tais atvejais, kai sudarytas daugiametis oro uosto valdymo organo ir oro uosto naudotojų ar oro uosto naudotojų atstovų susitarimas, konsultacijos rengiamos laikantis to susitarimo nuostatų. Valstybės narės pasilieka teisę prašyti dažniau rengti konsultacijas.

2. Valstybės narės užtikrina, kad esant galimybei sistema ar oro uostų mokesčių dydis būtų keičiamas oro uosto valdymo organo ir oro uosto naudotojų susitarimu. Šiuo tikslu oro uosto valdymo organas pasiūlymą keisti sistemą ar oro uosto mokesčių dydį bei siūlomų pakeitimų pagrindimą pateikia oro uosto naudotojams ne vėliau kaip likus keturiems mėnesiams iki jų įsigaliojimo, išskyrus atvejus, kai esama išskirtinių aplinkybių, kurias reikia oro uostų naudotojams pagrįsti; tokiu atveju šis laikotarpis negali būti trumpesnis kaip du mėnesiai. Prieš priimdamas sprendimą, oro uosto valdymo organas surengia konsultacijas dėl siūlomų pakeitimų su oro uosto naudotojais ir atsižvelgia į jų nuomonę. Oro uosto valdymo organas paskelbia sprendimą ar rekomendaciją likus pakankamai laiko iki jo įsigaliojimo. Jei oro uosto valdymo organas ir oro uosto naudotojai nesusitaria dėl siūlomų pakeitimų, oro uosto valdymo organas pagrindžia, kodėl priėmė tokį oro uosto naudotojų nuomonės neatitinkantį sprendimą.

3. Valstybės narės užtikrina, kad nesusitarus dėl oro uosto valdymo organo priimto sprendimo dėl oro uostų mokesčių, kiekviena šalis galėtų kreiptis į 10 straipsnyje nurodytą nepriklausomą priežiūros instituciją, kuri išnagrinėtų, ar sistemos arba oro uosto mokesčių dydžio pakeitimas yra pagrįstas.

4. Oro uosto valdymo organo sprendimu nustatytas oro uostų mokesčių dydžio pakeitimas, jei jis perduotas nagrinėti nepriklausomai priežiūros institucijai, įsigalioja tik tada, kai šį klausimą išnagrinėja minėta institucija. Nepriklausoma priežiūros institucija gali priimti laikiną sprendimą dėl oro uostų mokesčių pakeitimo įsigaliojimo.

5. Valstybė narė gali nuspręsti netaikyti 3 ir 4 straipsnių sistemos ar oro uostų mokesčių dydžio pakeitimams tuose oro uostuose, kuriems ji yra nustačiusi procedūrą, pagal kurią vykdoma ekonominė priežiūra. Šios ekonominės priežiūros priemonės gali būti tokios, kokios nurodytos 1 straipsnio 5 dalyje. Jeigu šios priemonės apima sistemos arba oro uostų mokesčių dydžio patvirtinimą, šias priemones turi patvirtinti ta pati institucija, kuri buvo paskirta arba įsteigta kaip nepriklausoma priežiūros institucija šios direktyvos tikslais.

6 straipsnis

Skaidrumas

1. Valstybės narės užtikrina, kad, kiekvieną kartą rengiantis 5 straipsnio 1 dalyje nurodytoms konsultacijoms, oro uosto valdymo organas kiekvienam oro uosto naudotojui arba oro uosto naudotojų atstovams ar asociacijoms pateiktų informaciją apie elementus, kurie sudaro sistemos arba visų mokesčių, kuriuos kiekviename oro uoste ima oro uosto valdymo organas, dydžio nustatymo pagrindą. Pateikiama bent ši informacija:

c)

faktinis oro uosto infrastruktūros ir įrangos naudojimas per tam tikrą laikotarpį.

2. Valstybės narės užtikrina, kad oro uosto naudotojai prieš kiekvieną konsultaciją, numatytą 5 straipsnio 1 dalyje, oro uosto valdymo organui teiktų informaciją apie:

c)

3. Laikantis nacionalinės teisės aktų, remiantis šiuo straipsniu pateikta informacija yra laikoma konfidencialia arba ekonomine prasme jautria informacija ir yra atitinkamai tvarkoma. Tuo atveju, kai oro uostų valdymų organai kotiruojami vertybinių popierių biržoje, ypač turi būti atsižvelgiama į vertybinių popierių biržos taisykles.

7 straipsnis

Nauja infrastruktūra

Valstybės narės užtikrina, kad prieš galutinai patvirtindama naujos infrastruktūros projektus, oro uosto valdymo organas konsultuotųsi su oro uosto naudotojais.

8 straipsnis

Kokybės reikalavimai

1. Siekiant užtikrinti sklandų ir veiksmingą oro uosto veikimą, valstybės narės imasi priemonių, būtinų tam, kad oro uosto valdymo organas ir oro uoste veikiantiems oro uosto naudotojų atstovai ar asociacijos galėtų pradėti derybas siekdami sudaryti susitarimą dėl paslaugų lygio, susijusį su oro uoste teikiamų paslaugų kokybe. Šios derybos dėl paslaugų kokybės gali vykti 5 straipsnio 1 dalyje nurodytų konsultacijų metu.

2. Bet kuriame tokiame susitarime dėl paslaugų lygio nustatomas paslaugų, kurias turi teikti oro uosto valdymo organas, lygis, atsižvelgiant į faktinę sistemą arba faktinį oro uostų mokesčių dydį ir paslaugų, į kurias oro uosto naudotojai turi teisę už tuos oro uostų mokesčius, lygį.

9 straipsnis

Individualios paslaugos

1. Valstybės narės imasi būtinų priemonių, kad oro uosto valdymo organas, siekdamas teikti tikslines paslaugas ar leisti naudotis konkrečiais terminalais ar terminalo dalimis, galėtų keisti konkrečių oro uosto paslaugų, terminalų ar terminalo dalių kokybę bei apimtį. Sistemą arba oro uostų mokesčių dydį galima diferencijuoti pagal tokių paslaugų kokybę ir apimtį bei pagal su jomis susijusias išlaidas ar kitu bet kuriuo objektyviu pagrindu. Oro uostų valdymo organai gali nevaržomai nustatyti bet kuriuos tokius diferencijuotus oro uostų mokesčius.

2. Valstybės narės imasi priemonių, būtinų tam, kad oro uosto naudotojas, kuris pageidauja naudotis individualiomis paslaugomis arba paskirtuoju terminalu arba jo dalimi, turėtų galimybę naudotis tokiomis paslaugomis ir terminalu ar jo dalimi.

Tuo atveju, jei galimybės gauti individualias paslaugas ir (arba) paskirtąjį terminalą ar jo dalį pageidauja daugiau oro uosto naudotojų nei įmanoma atsižvelgiant į pajėgumus, tokia galimybė suteikiama remiantis tinkamais, objektyviais, skaidriais ir nediskriminuojančiais kriterijais. Šiuos kriterijus gali nustatyti oro uosto valdymo organas; ir valstybės narės gali reikalauti, kad šiuos kriterijus patvirtintų nepriklausoma priežiūros institucija.

10 straipsnis

Nepriklausoma priežiūros institucija

1. Valstybės narės paskiria arba įsteigia nepriklausomą instituciją kaip nacionalinę nepriklausomą priežiūros instituciją siekdamos, kad ji užtikrintų tinkamą šiai direktyvai įgyvendinti vykdomų priemonių taikymą ir atliktų bent jau 5 straipsnyje jai pavestas užduotis. Ši institucija gali būti tas pats subjektas, kuriam valstybė narė patikėjo papildomų reguliavimo priemonių, nurodytų 1 straipsnio 5 dalyje, taikymą, įskaitant apmokestinimo sistemos ir (arba) oro uostų mokesčių dydžio patvirtinimą, su sąlyga, kad bus įvykdyti šio straipsnio 2 dalies reikalavimai.

2. Valstybės narės garantuoja nepriklausomos priežiūros institucijos nepriklausomumą, užtikrindamos, kad teisiškai ji bus atskirta nuo oro uosto valdymo organo bei oro vežėjo ir nepriklausomai nuo jų vykdys savo funkcijas. Valstybės narės, kurios išlaiko oro uostų, oro uostų valdymo organų ar oro vežėjų nuosavybę arba oro uostų valdymo organų ar oro vežėjų kontrolę, užtikrina, kad su tokia nuosavybe ir kontrole susijusios funkcijos nebūtų perduotos nepriklausomai priežiūros institucijai. Valstybės narės užtikrina, kad nepriklausoma priežiūros institucija savo įgaliojimus vykdytų nešališkai ir skaidriai.

3. Valstybės narės praneša Komisijai nepriklausomos priežiūros institucijos pavadinimą ir adresą, jai pavestas užduotis ir atsakomybę, bei priemones, kurių imtasi šio straipsnio 2 daliai įgyvendinti.

4. Valstybės narės gali nustatyti nepriklausomos priežiūros institucijos finansavimo mechanizmą, pagal kurį gali būti imamas mokestis iš oro uosto naudotojų ir oro uostų valdymo organų.

5. Nepažeisdamos 5 straipsnio 5 dalies, valstybės narės užtikrina, kad nepriklausomos priežiūros institucijos atžvilgiu 5 straipsnio 3 dalyje nurodytų nesutarimų atveju būtų imtasi būtinų priemonių, susijusių su sistema ar oro uostų mokesčiais, įskaitant su paslaugų kokybe susijusias priemones:

c)

Šios procedūros sąlygos ir kriterijai turi būti nediskriminuojantys, skaidrūs ir objektyvūs.

6. Atlikdama tyrimą, ar sistemos ar oro uostų mokesčių dydžio pakeitimas yra pagrįstas, kaip nurodyta 5 straipsnyje, nepriklausoma priežiūros institucija, siekdama priimti sprendimą, turi turėti galimybę susipažinti su reikalinga atitinkamų šalių informacija ir privalo konsultuotis su atitinkamomis šalimis. Ji priima sprendimą kuo greičiau, bet kuriuo atveju per šešis mėnesius nuo skundo gavimo dienos. Nepriklausomos priežiūros institucijos sprendimai yra privalomi, nedarant įtakos parlamentinei ar teisminei peržiūrai, jeigu ji taikoma valstybėse narėse.

7. Nepriklausoma priežiūros institucija paskelbia metinę veiklos ataskaitą.

11 straipsnis

Pranešimas ir tikslinimas

1. Komisija iki … (7) pateikia Europos Parlamentui ir Tarybai ataskaitą apie šios direktyvos taikymą, kurioje įvertinama siekiant jos tikslų padaryta pažanga, ir prireikus bet kuriuos deramus pasiūlymus.

2. Valstybės narės ir Komisija bendradarbiauja taikydamos šią direktyvą, visų pirma rinkdamos informaciją 1 dalyje nurodytai ataskaitai.

12 straipsnis

Perkėlimas

1. Valstybės narės užtikrina, kad įsigaliotų įstatymai ir kiti teisės aktai, būtini šiai direktyvai įgyvendinti iki … (8). Jos nedelsdamos apie juos praneša Komisijai.

Valstybės narės, patvirtindamos šias priemones, daro jose nuorodą į šią direktyvą arba tokia nuoroda daroma jas oficialiai skelbiant. Nuorodos darymo tvarką nustato valstybės narės.

2. Valstybės narės pateikia Komisijai šios direktyvos taikymo srityje priimtų nacionalinės teisės aktų pagrindinių nuostatų tekstus.

13 straipsnis

Įsigaliojimas

Ši direktyva įsigalioja kitą dieną po jos paskelbimo Europos Sąjungos oficialiajame leidinyje.

14 straipsnis

Adresatas

Ši direktyva yra skirta valstybėms narėms.

(1) OL C 10, 2008 1 15, p. 35.

(2) OL C 305, 2007 12 15, p. 11.

(3) 2008 m. sausio 15 d. Europos Parlamento nuomonė (dar nepaskelbta Oficialiajame leidinyje), 2008 m. birželio 23 d. Tarybos bendroji pozicija ir … Europos Parlamento pozicija (dar nepaskelbta Oficialiajame leidinyje).

(4) OL L 341, 2006 12 7, p. 3.

(5) OL L 272, 1996 10 25, p. 36.

(6) OL L 204, 2006 7 26, p. 1.

(7) Keturi metai nuo šios direktyvos įsigaliojimo dienos.

(8) 36 mėnesiai nuo šios direktyvos įsigaliojimo dienos.

TARYBOS MOTYVŲ PAREIŠKIMAS

I. ĮVADAS

1. 2007 m. sausio 29 d. Komisija perdavė pirmiau nurodytą pasiūlymą Tarybai. Šis pasiūlymas grindžiamas EB sutarties 80 straipsnio 2 dalimi.

2. 2007 m. lapkričio 29–30 d. Transporto, telekomunikacijų ir energetikos taryba pasiekė bendrą požiūrį dėl šio pasiūlymo.

3. 2008 m. sausio 15 d. Europos Parlamentas (pranešėjas Ulrich Stockmann (PSE — DE)) balsavo dėl pasiūlymo pirmuoju svarstymu. EP nuomonę sudaro 45 pakeitimai.

4. 2008 m. balandžio 7 d. Transporto, telekomunikacijų ir energetikos taryba pasiekė politinį susitarimą dėl pasiūlymo, pritardama keletui iš 45 EP pirmuoju svarstymu priimtų pakeitimų (dok. 8017/08). Numatyta, kad šiuo pagrindu parengtą bendrąją poziciją Taryba priims 2008 m. birželio 23 d.

II. TIKSLAS

Siūlomos direktyvos tikslas — nustatyti bendrus principus, taikomus apmokestinimui oro uostų mokesčiais Bendrijos oro uostuose. Ja siekiama iš patikslinti oro uosto veiklos vykdytojų ir oro uosto naudotojų santykius numatant skaidrumo, konsultavimosi su naudotojais reikalavimus ir reikalavimą taikyti nediskriminavimo principą apskaičiuojant iš naudotojų imamus mokesčius. Be to, ja siekiama sukurti tvirtas nepriklausomas institucijas valstybėse narėse, kurios atliktų arbitro funkcijas ir siektų kuo skubiau išspręsti ginčus.

III. BENDROSIOS POZICIJOS ANALIZĖ

1. Bendros pastabos

2008 m. sausio 15 d. plenarinio posėdžio metu Europos Parlamentas (EP) priėmė 45 Komisijos pasiūlymo pakeitimus. Tarybos bendrojoje pozicijoje į Komisijos pasiūlymo pakeitimus atsižvelgta (žr. toliau 2 dalies a punktą) įtraukiant daugelį pakeitimų

— pažodžiui (8, 10, 11, 45 EP pakeitimai) arba

— š esmės, pavartojant panašią formuluotę (1, 2, 3, 15, 23, 28, 29 EP pakeitimai).

Tačiau į daugelį pakeitimų bendrojoje pozicijoje neatsižvelgta, nes Taryba manė, jog:

1. jie yra nereikalingi, kadangi jie jau įtraukti į kitus dokumentus, kurie buvo priimti po to, kai EP priėmė nuomonę; arba

2. į juos atsižvelgta kitose teksto dalyse, kadangi pirminis Komisijos pasiūlymas bendrojoje pozicijoje buvo performuluotas.

2. Konkretūs klausimai

a) Pagrindiniai Komisijos pasiūlymo pakeitimai

Komisijos pasiūlymo pagrindu Taryba įtraukė keletą pakeitimų, kuriuos galima apibendrinti taip:

— Siūlomos direktyvos taikymo sritis (1 straipsnis)

Pirminis Komisijos pasiūlymas buvo įtraukti visus oro uostus, kurie per metus aptarnauja daugiau nei 1 milijoną keleivių. Taryba susitarė šią ribą padidinti iki 5 milijonų ir taip pat įtraukti kiekvienos valstybės narės didžiausią oro uostą. Be to, tokia taikymo sritis atitinka EP nuomonę.

— Mokesčių keitimas aplinkosaugos ir kitais tikslais, susijusiais su viešaisiais interesais (3 straipsnis)

Taryba susitarė įtraukti šią galimybę į straipsnį dėl diskriminavimo uždraudimo. Šis papildymas atspindi valstybių narių pageidavimą turėti galimybę skatinti ekologiškesnių orlaivių naudojimą keičiant oro uostų mokesčius, taip pat kitais tikslais.

— Susiejimas su išlaidomis (8 konstatuojamoji dalis)

Ši konstatuojamoji dalis atspindi subalansuotą kompromisą atsižvelgiant į valstybių narių pageidavimą, kad oro uostų mokesčiai būtų griežtai susiję su oro uosto paslaugų teikimo išlaidų lygiu (laikantis ICAO politikos rekomendacijų dėl oro uostų mokesčių) ir deramo lankstumo užtikrinimą kitoms valstybėms narėms, įskaitant valstybes nares, kurios mano, kad tai galėtų turėti poveikio oro uostų tinklų veikimui, kadangi kai kurioms valstybėms narėms reikia lankstumo, kad galėtų panaudoti komercines pajamas oro uosto tinkle.

— Oro uostų tinklas ir oro uosto sistema (2 straipsnio 5 punktas ir 4 straipsnis)

Taryba susitarė, kad į direktyvos projekto tekstą reikia įtraukti oro uostų tinklų sąvokos apibrėžtį. Be to, ji manė, kad tikslinga įtraukti tekstą, užtikrinantį, jog tą patį miestą arba konurbaciją aptarnaujantys oro uostai galėtų taikyti bendrą apmokestinimo sistemą.

— Ekonominės priežiūros priemonės (5 straipsnio 5 dalis)

Taryba manė, kad tikslinga įtraukti nuostatą dėl ekonominės priežiūros priemonių, pagal kurią valstybės narės, naudojančios ekonominės priežiūros sistemas, neprivalėtų taikyti direktyvoje nustatytų ginčų nagrinėjimo procedūrų. Tai grindžiama sąlyga, kad ekonomine priežiūra užtikrinamas apsaugos lygis, lygiavertis nustatytajam direktyvoje.

— Direktyvos perkėlimo į nacionalinę teisę terminas (12 straipsnis)

Taryba pratęsė laikotarpį, kurio reikia šios direktyvos nuostatoms perkelti į nacionalinę teisę, iki 36 mėnesių, kad valstybės narės turėtų pakankamai laiko imtis reikalingų priemonių jos įgyvendinimui.

b) Europos Parlamento padaryti pakeitimai

Be to, Taryba apsvarstė keletą pakeitimų, nors ir neįtraukė jų į parengtą bendrąją poziciją. Šiuos klausimus galima būtų apibendrinti taip:

— Saugumo mokesčiai

Atitinkamai 4, 13, 37–41 pakeitimai

Į šią bendrąją poziciją neįtraukti pakeitimai dėl saugumo finansavimo laikantis nuomonės, kad EP susirūpinimą keliantys klausimai šioje srityje jau buvo išspręsti įsigaliojus naujam reglamentui dėl civilinės aviacijos saugumo (Reglamentas 300/2008). Šie susirūpinimą keliantys klausimai taip pat bus aptariami būsimoje Komisijos politikos iniciatyvoje.

— Išankstinis finansavimas

Atitinkamai 31, 32 pakeitimai

Bendrojoje pozicijoje pripažįstama naujų infrastruktūros projektų svarba ir užtikrinama jų finansavimo galimybė, tuo pačiu apsaugant oro uostų naudotojų interesus. Šis išankstinio finansavimo principas jau paminėtas ICAO tekstuose, tačiau Taryba mano, kad atsižvelgiant į skirtingus valstybėse narėse taikomus metodus ir poreikį išlaikyti lankstumą yra tikslingiau to neįtraukti į šią bendrąją poziciją. Komisija nepritarė šiems pakeitimams.

— Bendro pajamų ir išlaidų skaičiavimo ar atskiro pajamų ir išlaidų skaičiavimo sistema

Atitinkamai 6, 22 pakeitimai

Taryba laikėsi nuomonės, kad reikia numatyti bendros sistemos, reguliuojančios esmines oro uostų mokesčių ypatybes ir jų nustatymo metodus, sukūrimą, tačiau taip pat manė, kad valstybės narės turėtų turėti galimybę leisti naudoti bendro pajamų ir išlaidų skaičiavimo ar atskiro pajamų ir išlaidų skaičiavimo, arba mišrią sistemą ir neprivalėtų priimti teisės aktų, pagal kuriuos viena iš šių sistemų būtų privaloma, arba oro uostams būtų suteikta teisė pasirinkti pajamų ir išlaidų skaičiavimo sistemą. Dėl šių priežasčių į bendrąją poziciją neįtraukta aiški nuostata šiuo klausimu.

— Taikymas visiems tinklui priklausantiems oro uostams

Atitinkamai 9, 14 pakeitimai

Į bendrąją poziciją neįtraukti šie pakeitimai dėl nuoseklumo su bendru požiūriu į tinklus, būtent dėl valstybių narių tinklų nediskriminavimo, bereikalingos biurokratijos mažuose uostuose panaikinimo ir praktinio poreikio trūkumo, kadangi Taryba mano, kad kryžminio subsidijavimo rizika yra nepagrįsta.

— Kiti pakeitimai

Keletas pakeitimų į bendrąją poziciją neįtraukti dėl šių trijų priežasčių:

— Taryba manė, kad jie neatitinka direktyvos projekto idėjos ir požiūrio, kurio laikomasi šiame projekte;

— Taryba manė, kad jų formuluotės nėra pakankamai aiškios ir galėtų sukelti teisinį netikrumą, kadangi galėtų būti aiškinamos įvairiai;

— Taryba manė, kad valstybėms narėms būtų neįmanoma jas įgyvendinti, ypač pakeitimus dėl terminų, kuriuos valstybės narės laikė pernelyg trumpais arba pernelyg ilgais, nustatymo.

Tokie pakeitimai yra šie:

— konkurencijos ir valstybės pagalbos principai (7, 16, 24, 25, 26 pakeitimų dalis)

— nediskriminavimas (34, 35, 36 pakeitimai)

— nepriklausomos priežiūros institucijos įsikišimo ir įgaliojimų perdavimo sąlygos (19, 21, 42, 43 pakeitimai)

— paslaugų lygis ir paslaugų kokybė (5, 27, 33 pakeitimai)

— nuoroda į mokesčių lygį lemiančius veiksnius (12 pakeitimas)

— konsultacijos (17 pakeitimas)

— apmokestinimo sistemos pakeitimų pateikimo terminai (18 pakeitimas)

— skundų priimtinumas (20 pakeitimas)

— skaidrumas (30 pakeitimas)

— nepriklausomos priežiūros institucijos sprendimo priėmimo terminas (44 pakeitimas).

IV. IŠVADA

Taryba laikosi nuomonės, kad bendroji pozicija yra subalansuota ir joje atsižvelgiama į Komisijos pasiūlyme išdėstytus tikslus ir siekius. Joje taip pat atsižvelgiama į pirmojo svarstymo Europos Parlamente rezultatus.

Taryba atkreipia dėmesį į jau įvykusias Tarybos ir Europos Parlamento neoficialias derybas ir tikisi, kad parengti kompromisiniai tekstai sudarys sąlygas artimoje ateityje greitai priimti direktyvą.